KOMISSION ASETUS (EY) N:o 486/96, annettu 19 päivänä maaliskuuta 1996, AKT-valtioista peräisin olevien perinteisten banaanien tuontitodistusten antamisesta vuoden 1996 toiselle neljännekselle (ETA:n kannalta merkityksellinen teksti)



Virallinen lehti nro L 070 , 20/03/1996 s. 0030 - 0030



KOMISSION ASETUS (EY) N:o 486/96, annettu 19 päivänä maaliskuuta 1996, AKT-valtioista peräisin olevien perinteisten banaanien tuontitodistusten antamisesta vuoden 1996 toiselle neljännekselle (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on muutettuna asetuksella (EY) N:o 3290/94 (2), ottaa huomioon banaanien tuontia yhteisöön koskevan järjestelmän soveltamista koskevista yksityiskohtaisista säännöistä 10 päivänä kesäkuuta 1993 annetun komission asetuksen (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 1164/95 (4), ja erityisesti sen 16 artiklan 1 ja 2 kohdan, sekä katsoo, että asetuksen (ETY) N:o 1442/93 16 artiklan 2 kohdassa säädetään, että jos asetuksen (ETY) N:o 404/93 liitteessä ilmoitetun saman AKT-valtion alkuperää olevat banaanimäärät, joille on haettu tuontitodistusta, ylittävät kyseiselle ajanjaksolle vahvistetun määrän, komissio vahvistaa yhtenäisen vähennysprosentin, jota sovelletaan kaikkiin todistushakemuksiin, joissa kyseinen alkuperä on mainittu, komission asetuksessa (EY) N:o 357/96 (5) vahvistetaan yhteisöön tuotavien banaanien määrät vuoden 1996 toiseksi neljännekseksi AKT-valtioista peräisin olevan tuonnin osalta perinteisten määrien mukaisesti, perinteisten AKT-banaanien tuontia varten vuoden 1996 toiseksi neljännekseksi haetut määrät ylittävät Kamerunin ja Norsunluurannikon osalta asetuksessa (EY) N:o 357/96 vahvistetut määrät; tämän vuoksi on tarpeen vahvistaa asetuksen (ETY) N:o 1442/93 16 artiklan 2 kohdan säännösten mukaisesti yhtenäinen vähennysprosentti kaikille hakemuksille, joissa kyseinen alkuperä on mainittu, ja Somalian osalta tuontitodistushakemuksia on esitetty huomattavasti enemmän kuin komission mukaan määriä on saatavilla ja enemmän kuin toiselle neljännekselle on vahvistettu määriä; lisäksi näiden hakemusten mukana on epäpätevien toimielinten antamia alkuperää osoittavia asiakirjoja; näiden epäluotettavien asiakirjojen, joiden perusteella ei voida antaa lupaa tuontiin vaadituin edellytyksin, vuoksi nykyisissä olosuhteissa ei ole syytä vahvistaa vähennyskerrointa, tässä asetuksessa säädetyt toimenpiteet tulevat voimaan välittömästi, jotta todistukset voidaan antaa mahdollisimman nopeasti, ON ANTANUT TÄMÄN ASETUKSEN: 1 artikla AKT-maista peräisin olevien perinteisten banaanien tuontitodistushakemusten osalta tuontitodistukset vuoden 1996 toiseksi neljännekseksi annetaan seuraavasti: - alkuperiä Kamerun ja Norsunluurannikko koskevien todistushakemusten osalta hakemuksessa mainitulle määrälle muutettuna vastaavasti vähennyskertoimilla 0,9999 ja 0,9999, - todistushakemuksissa oleville määrille niiden hakemusten osalta, joissa on ilmoitettu muu alkuperämaa. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105 (3) EYVL N:o L 142, 12.6.1993, s. 6 (4) EYVL N:o L 117, 24.5.1995, s. 14 (5) EYVL N:o L 50, 29.2.1996, s. 19